Aldersgrænsen for at deltage på et McGuire-kursus er 14 år. Dog er dette en individuel vurderingssag, da nogen er klar som 14-årige og andre først som 18-årige. Dette skyldes, at de fysiske og psykologiske værktøjer og træningsmetoder er krævende. Beslutningen vil derfor blive truffet på baggrund af både barnets eget ønske og motivation for at ville arbejde med sin stammen, forældrenes opbakning og kendskab til deres barns situation og modenhed samt vores vurdering og erfaring af parathed hos unge deltagere.